stanford-oval/wikipedia huggingface dataset:
יוהנס ריבמן
מפת "השבלול"

בתקופתם באפריקה, קראפף וריבמן פילסו את דרכם אל פנים היבשת. הם נסעו לכמה אזורים במרכז ומזרח אפריקה, כולל מה שמכונה כיום האגמים הגדולים באפריקה. הממצא של אגם אחד גדול במיוחד (Uniamési) מתואר במפה המכונה מפת "השבלול'. היא נודעה בשם זה מכיוון שמתווה גוף המים הגדול במפה יצר צורה דומה לזו של שבלול.
את הבסיס למפה הכין המיסיונר ג'ייקוב ארהרט מדוחות חבריו קרפאף וריבמן, וכן מידע מילולי שקיבל מאנשים מקומיים. ארהרט נדהם מהעובדה שחוקרים שנכנסו ליבשה בנקודות שונות מהחוף, הגיעו כולם לים גדול פנימי. בנובמבר 1854, בשעה שדיבר על הנושא עם ריבמן, "באותו הרגע, הבזיקה לשנינו ונפתרה הבעיה, מתוך ההנחה הפשוטה כי ייתכן שהשערה הגאוגרפית המקובלת עד כה הניחה שבתוך היבשה ישנה ארץ הרים אדירה. עלינו לחפש כעת עמק עצום וים פנימי."על המפה שצייר ריבמן, מופיע גוף מים גדול שכולל את אגמי ויקטוריה, טנגניקה וניאסה. הם מוצגים כאגם אחד גדול מאוד.
על המפה ניתן לגלות כמה פרטים מעניינים, כולל בחלק הצפון-מזרחי. הקרטוגרף התייחס לנחל הזורם לאגם ויקטוריה, שהיה ידוע אז למיסיונרים כ"האוקארווה ". הערה במפה, מתארת את מי הנחל כמתוקים מאוד, אך הכתים את השיניים בצבע צהוב חולני. הערה זו היא ככל הנראה הטקסט הידוע הראשון המתייחס למי השתייה, שנמצאו בעיקר סביב הר מירו, שיש בהן ריכוז גבוה של פלואור וגורם לצבע חום-צהוב לשיניים שלא ניתן להסירם.
הערה נוספת על מפת השבלול - "כאן מקור המג'אד [סודה]" - מספקת עדויות לכך שהסחר בסודה שמקורו באגם נטרון (ברור שלא היה ידוע אז בשם זה) כבר היה פעיל באותה תקופה.
בשנת 1855 חזר ארהרט לאירופה בגלל בריאות לקויה, ולקח עמו את המפה שלו. המפה פורסמה לראשונה ב־Calwer Missionsblatt בשנת 1855, ולאחר מכן ב־Intelligencer Missionary Mission בשנת 1856. המפה נמצאת כעת בחזקת החברה המלכותית הגאוגרפית בלונדון.
אחרית החיים והמוות

לאחר שאיבד כמעט את ראייתו מסיבות לא ידועות, חזר ריבמן לאירופה בספטמבר 1875. הוא שב לגרמניה לראשונה מזה 29 שנה לאחר ששוכנע לעשות כן על ידי חבר מיסיונר שעבד באזור. לאחר מכן המשיך להתגורר בקורנטל ליד שטוטגרט, שם היה קרוב לחברו הוותיק קראף. באביב 1876, בעצתו של קראף, התחתן עם אלמנתו של מיסיונר אחר מהודו, לואיז ריבמן נאה דיובל. הנישואין לא נמשכו זמן רב, שכן ב־4 באוקטובר 1876 נפטר רבמן מדלקת ריאות.
חרוטים על מצבתו של ריבמן בבית הקברות בקורטל המילים "נשמר בזרועותיו של ישו" .
המורשת שהשאיר אחריו נשמרת על ידי קרן יוהנס ריבמן, חברה דתית המוקדשת לריבמן ולזכרו. עבודתו של ריבמן באפריקה, הן כמיסיונר והן כחוקר, איפשרה לאירופאים אחרים ללכת בעקבותיו.
הערות שוליים

↑  Rebmann, J., 1858, “Bericht einer Reise zum Kilimandscharo”, in J. L. Krapf, Reisen in Ost-Afrika ausgeführt in den Jahren 1837-55. Stuttgard, Kornthal.
↑  PG and TANAPA, 2000, Kilimanjaro: Africa’s Beacon. Harare, African Publishing Group (International) and Tanzania National Parks (Tanapa), 2nd edition.
↑  Fitzpatrick, Mary Tanzania (2005)
1 2  "Johannes Rebmann". Encyclopædia Britannica. Retrieved June 2, 2009.
1 2  "Childhood and youth". Johannes Rebmann Foundation. Retrieved June 2, 2009.
↑  Ernst Dammann (1994). "Rebmann, Johannes". In Bautz, Traugott (ed.). Biographisch-Bibliographisches Kirchenlexikon (BBKL) (in German). 7. Herzberg: Bautz. cols. 1457–1458
↑  "Die Johannes-Rebmann-Stiftung ermöglichte die Restaurierung des Rebmann-Hauses". Stadt Gurlingen (in German). Retrieved June 2, 2009.
↑  "The Church Missionary Atlas (Church Missionary Society)". Adam Matthew Digital. 1896. pp. 67–76. Retrieved 19 October 2015.
↑  "Time as a Missionary". Johannes Rebmann Foundation. Retrieved June 2, 2009
1 2  "Discoverer and explorer". Johannes Rebmann Foundation. Retrieved June 2, 2009.
1 2 3  "Johannes Rebmann". ntz.info. Retrieved June 2, 2009.
1 2  "Missionaries from Gerlingen/Germany: Johannes Rebmann". Johannes Rebmann Foundation. Retrieved June 2, 2009.
↑  Paas, Steven (2011). Johannes Rebmann: A Servant of God in Africa Before the Rise of Western Colonialism, 276 pages, Nűrnberg: Verlag fűr Theologie und Wissenschaft.,pp. 151-171
↑  .L. Krapf, J. Rebmann A Nika-English Dictionary, 1877.
↑  Rev. John Rebman, Dictionary of the Kiniassa Language, Basle 1877, reprinted Gregg Press, 1967; see Goodson (2011).
1 2  "Johannes Rebmann". ntz.info. Retrieved June 2, 2009.
↑  Godsall, Jon R. (2008). The Tangled Web: A Life of Sir Richard Burton. Troubador Publishing Ltd. p. 147. ISBN 978-1-906510-42-8. Retrieved 2013-09-10
↑  Bursik, Heinrich (2008). "Wissenschaft u. Mission soll sich aufs innigste miteinander befreunden" (PDF). Universität Wien. p. 76. Archived from the original (PDF) on 2015-02-18.
↑  Heldring, J.W. (2011). The Killing of Dr. Albrecht Roscher. Xlibris Corporation. p. 68. ISBN 978-1-4653-6786-0. Retrieved 2013-09-10
↑  "Late in Rebmann's life". Johannes Rebmann Foundation. Retrieved June 2, 2009.
↑  "The Church Missionary Gleaner, January 1876". The Rev. J. Rebmann. Adam Matthew Digital. Retrieved 24 October 2015.
1 2  "Late in Rebmann's life". Johannes Rebmann Foundation. Retrieved June 2, 2009.
| --- | --- |
בקרת זהויות :  BNE: XX1540894  BnF: cb15416810q (data)  GND: 116368705  ISNI: 0000 0000 8144 0999  LCCN: no2011172757  NTA: 072174226  SUDOC: 087786990  VIAF: 64310158   WorldCat (עם VIAF): 64310158 
יוהנס ריבמן - דיוקן
מפת "השבלול" של מזרח אפריקה, 1856
גאורג הראשון, רוזן הסן-דרמשטאדט

גאורג הראשון, רוזן הסן-דרמשטאדט (בגרמנית: George I. von Hessen-Darmstad; ‏10 בספטמבר 1547 - 7 בפברואר 1596) היה הרוזן הראשון של הסן-דרמשטאדט בין 1567 ל-1596.
ביוגרפיה

גאורג נולד ב-10 בספטמבר 1547 בקאסל, כבנם הצעיר של פיליפ הראשון, רוזן הסן וכריסטינה מסקסוניה. לאחר מות אביו חולקה רוזנות הסן בינו לבין אחיו, וגאורג נטל את האזור סביב העיר דרמשטאדט, ומונה לרוזן הסן-דארמשטאדט.
גאורג נטל חלק בהגנה על הרפורמציה הפרוטסטנטית, הקפיד מאוד על הגנת הדת בארצו, ונטל חלק בציד מכשפות ברוזנות. גאורג היה שליט מוכשר מאוד, ובתקופתו הוכפלה האוכלוסייה במדינה.
ב-7 בפברואר 1596 מת גאורג בדרמשטאדט, ובמקומו עלה לשלטון בנו לודוויג.
משפחתו

ב-17 באוגוסט 1572 התחתן גאורג עם מגדלנה מליפה, בתו של ברנהרד השמיני, רוזן ליפה, ונולדו להם 10 ילדים:
פיליפ וילהלם (1576)
לודוויג (1577–1626)
כריסטינה (1578–1596), התחתנה עם פרידריך מגנוס, רוזן ארבאך
אליזבת (1579–1655), התחתנה עם יוהאן קזימיר, רוזן נסאו-ויילבורג-גלייברג
מריה הדוויג (1580–1582)
פיליפ (1581–1643)
אנה (1583–1631), התחתנה עם אלברכט אוטו, רוזן זולמס-לאובאך
פרידריך (1585–1637)
מגדלנה (1586)
יוהאן (1587)
ב-25 במאי 1589 התחתן גאורג עם אלאונורה מווירטמברג, ממנה היה לו ילד אחד:
היינריך (1590–1601)
משטרת לציפר

| --- | --- |

 
 קואורדינטות:  31°21′45″N 35°06′54″E﻿ / ﻿31.36253056°N 35.11498056°E﻿ / 31.36253056; 35.11498056
  (למפת הר חברון מוגדלת) משטרת לציפר(למפת הר חברון רגילה) משטרת לציפר(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום משטרת לציפר(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום משטרת לציפר he
 
משטרת לַצֵיפָר (לוציפר) (בערבית אל-עַצֵיפִיר) היא מבנה הנמצא בגבולות היישוב בית יתיר בדרום הר חברון ושימש כמשטרה ירדנית וחלק מקו משטרות בדרום יהודה.
המשטרה הוקמה בתקופת המנדט כחלק ממערך שמירה על צירים מרכזיים (במקרה זה על הציר ירושלים-חברון-נגב). המשטרה הוקמה בתבנית "מיקי מאוס". לאחר סיום המנדט הועבר המבנה לידי צבא הממלכה ההאשמית של ירדן והוא שימש את המשמר הלאומי (המקבילה למשמר הגבול) ואת המשטרה הירדנית. הכוחות שימשו לשמירת הגבול עם ישראל אך גם לפעילות נגד הבדואים.
ב-13 בנובמבר 1966 ביצע צה"ל את פעולת סמוע והכוחות פעלו גם במשטרה.
לאחר מלחמת ששת הימים ננטש המקום וב-1983 התיישב במשטרה ובסביבתה גרעין של בוגרי ישיבת מרכז הרב וארגון "אמנה". בהמשך הקים גרעין זה את היישוב בית יתיר.
ב-1991 התיישבה בבניין המכינה הקדם-צבאית יתיר אותה ייסד תושב בית יתיר, הרב משה הגר-לאו.
המבנה ממוקם בנקודה הצופה על מדבר יהודה, בקעת ערד והנגב הצפוני והוא נמצא על תוואי הדרך הרומית מירושלים לאילת. בקרבת המשטרה נמצאת חורבת לציפר הכוללת ממצאים מהתקופה הביזנטית (גדרות, מערות ועוד).
גלריה

המשטרה בצילום מ-1967
שער הכניסה המזרחי לחצר הפנימית
מגדל השמירה בפינה הדרום מזרחית
מגדל השמירה בפינה הצפון מערבית
שער הכניסה הצפוני לחצר הפנימית
לקריאה נוספת

ספי בן-יוסף מדריך ישראל, משרד הביטחון ההוצאה לאור וכתר הוצאה לאור, 1980, כרך יהודה
הערות שוליים

↑  משטרות "מיקי מאוס" נבנו בצורה מרובעת כשבשתי פינות מנוגדות נבנו מגדלי שמירה עגולים ובולטים בצורת "אוזניים". ברחבי הארץ הוקמו מספר משטרות במבנה זה
לי צ'ינג-יו'ן

| --- | --- |

לי צ'ינג-יו'ן, 1927
 לידה:  לא ידוע Qijiang, שושלת מינג 
 פטירה:  6 במאי 1933 Kaizhou District, הרפובליקה הסינית 
 מדינה:  שושלת מינג, שושלת צ'ינג, הרפובליקה הסינית 
 ידוע בשל:  תביעת אריכות ימים קיצונית ותרגולים רוחניים באמצעות צמחי מרפא.
 השקפה דתית:  דאואיזם 
 
לִי צ'ינג-יו'ן (בסינית מפושטת: 李清云; בסינית מסורתית: 李清雲; בפין-יין: Lǐ Qīngyún; נפטר ב-6 במאי 1933) היה רופא סיני, אמן לחימה ויועץ טקטי, הידוע בזכות אריכות הימים יוצאת הדופן שלו: לפי הנטען, הוא חי במשך יותר ממאה שנה.
תאריך לידתו האמיתי לא נקבע מעולם, וגרונטולוגים רואים בטענותיו לגבי גיל מופלג מיתוס.
ביוגרפיה

צ'ינג-יו'ן עבד כרופא צמחי מרפא, ומכר עשבים ובהם לינגז'י, גוג'י ברי, ג'ינסנג בר, הוא שו וגו וגוטו קולה, יחד עם עשבי תיבול סיניים נוספים. תזונתו כללה בעיקר עשבי תיבול ויין אורז.
היה מקובל בסצ'ואן כי צ'ינג-יו'ן ידע קרוא וכתוב כבר בילדותו, ושעד גיל עשר כבר ביקר במקומות ובהם גנסו, שאאנשי, טיבט, וייטנאם, תאילנד ומנצ'וריה, שם אסף עשבי תיבול. הוא המשיך לעסוק בתחום זה במשך שנים רבות, ונהג לאסוף עשבי תיבול בעצמו לפני שהסכים להשתמש בחומרים שנאספו על ידי אחרים.
איש המלחמה של ז'ילי וו פייפו (吳佩孚) לקח אותו לביתו בניסיון לגלות את סוד החיים של 250 שנה.
הוא מת מסיבות טבעיות ב-6 במאי 1933 בקאי שיאן, סצ'ואן, הרפובליקה של סין. יוחס לו כי הוליד יותר מ-200 צאצאים במהלך חייו, והתאלמן 24 פעמים. מקורות אחרים מייחסים לו 180 צאצאים, על פני 11 דורות, שחיו בזמן מותו, וכן 14 נישואים.
לאחר מותו, יאנג סן כתב עליו דו"ח בשם "A Factual Account of the 250 Year-Old Good-Luck Man" (סינית: 一个250岁长寿老人的真实记载), שבו תיאר את הופעתו של צ'ינג-יו'ן: "יש לו ראייה חדה, צעד נמרץ, הוא מתנשא לגובה של שבע רגליים [מעל 2.10 מטר], ציפורניים ארוכות ועור אדמדם."
ציר זמן של תוחלת החיים על פי הגנרל Yang Sen

נטען כי צ'ינג-יו'ן נולד במחוז צ'יג'יאנג, שבסצ'ואן, בשנת 1677. עד גיל 13, החל לעסוק באיסוף עשבי תיבול בהרים יחד עם שלושה זקנים. בגיל 51 שימש כיועץ טקטי ומומחה לטופוגרפיה בצבאו של הגנרל יו ז'ונגצ'י.
בגיל 78 פרש צ'ינג-יו'ן מהקריירה הצבאית שלו לאחר שלחם בקרב בנהר הזהב, וחזר לעסוק באיסוף עשבי תיבול בהר השלג שבסצ'ואן. בעקבות שירותו הצבאי בצבאו של הגנרל יו ז'ונגצ'י, שלחה הממשלה הקיסרית מסמך ברכה לכבוד מלאת לו 100 שנים. ברכות דומות נשלחו אליו גם לכבוד ימי הולדתו ה-150 וה-200.
בשנת 1908, צ'ינג-יו'ן ותלמידו יאנג הקסואן פרסמו את הספר "סודות האלמוות של לי צ'ינג-יו'ן"
בשנת 1920, גנרל שיונג יאנגה ראיין את צ'ינג-יו'ן (שני הגברים היו ממוצא מהכפר צ'נג'יאצ'אנג שבמחוז וואן, שבסצ'ואן), ופרסם מאמר על כך בעיתון של אוניברסיטת נאנג'ינג באותה שנה.
בשנת 1926, וו פייפו הזמין את צ'ינג-יו'ן לבייג'ינג. ביקור זה תאם את זמנו של צ'ינג-יו'ן כאשר לימד באגודת המדיטציה של אוניברסיטת בייג'ינג, בהזמנת מאסטר המדיטציה המפורסם והסופר ין שי זי.
בשנת 1927, הגנרל יאנג סן הזמין את צ'ינג-יו'ן לוואנקסיאן, שם צולמו הצילומים הידועים הראשונים שלו. השמועה על צ'ינג-יו'ן התפשטה ברחבי סין, ומפקדו של יאנג סן, הגנרל צ'יאנג קאי-שק, ביקש ממנו לבקר בנאנג'ינג. אולם, כששליחיו של יאנג סן הגיעו לעיר הולדתו של צ'ינג-יו'ן, צ'נג'יאצ'אנג, אמרו להם אשתו ותלמידיו כי הוא מת באופן טבעי, מבלי לספק פרטים נוספים. לכן, תאריך מותו המדויק ומיקומו מעולם לא אומתו.
בשנת 1928, גילה דין וו צ'ונג-צ'יין מהמחלקה לחינוך באוניברסיטת מין קואו את המסמכים האימפריאליים המצביעים על איחולי יום ההולדת ששלחה לו הממשלה הקיסרית. התגלית שלו דווחה לראשונה בשני העיתונים הסיניים המובילים של אותה תקופה, North China Daily News ו-Shanghai Declaration News. לאחר מכן, אולי שנה לאחר מכן, ב-1929, דיווחו על כך גם ה-New York Times ומגזין Time. שני הפרסומים המערביים דיווחו על מותו של צ'ינג-יו'ן במאי 1933.
אריכות ימים

אף על פי שצ'ינג-יו'ן עצמו טען כי נולד ב-1736, פרופסור וו צ'ונג-צ'יה מאוניברסיטת צ'נגדו טען כי נולד ב-1677. לפי מאמר ב-New York Times משנת 1930, וו גילה את רישומי הממשלה הסינית הקיסרית מ-1677, אשר כוללים ברכה לצ'ינג-יו'ן ליום הולדתו ה-150 בשנת 1827, וכן מסמכים נוספים המברכים אותו ליום הולדתו ה-200 בשנת 1877. בנוסף, ב-1928, כתב ה-New York Times כי רבים מהזקנים בשכונתו של צ'ינג-יו'ן טענו שסביהם הכירו אותו כשהיו בנים, ושהוא היה כבר אדם בוגר בזמן ההיכרות.
כתב ה-New York Times דיווח כי "רבים שראו אותו לאחרונה מצהירים שמראה פניו אינו שונה מזה של אנשים הצעירים ממנו במאתיים שנה." חוקרים גרונטולוגיים כינו את תביעת הגיל שלו "פנטסטית", והצביעו על כך כי גילו במותו, 256 שנים, נבחר ככפול של 8, מה שנחשב למזל טוב בסין. בנוסף, החוקרים הצביעו על הקשר בין גילו של לי לבין תרגוליו הרוחניים; הם ציינו כי "סוגי המיתוסים הללו, לפיהם פילוסופיות או שיטות דתיות מסוימות מאפשרות לאדם לחיות עד גיל מופלג, נפוצים ביותר במזרח הרחוק."
אחד מתלמידיו של לי, מאסטר הטאיג'יקוואן דה ליו, סיפר על סיפורו של אדונו: כאשר מאסטר לי היה בן 130, הוא פגש בהרים נזיר מבוגר יותר, בן למעלה מ-500 שנה, שלימד אותו את תרגול ה-אגואז'אנג וסט צ'יגונג, כולל הוראות נשימה, תנועות אימון מותאמות עם צלילים ספציפיים, והמלצות תזונתיות. דה ליו מדווח כי המאסטר שלו אמר שאורך החיים שלו היה "בגלל העובדה שהוא ביצע את התרגילים כל יום – באופן קבוע, נכון ובכנות – במשך 120 שנה."
המאמר "צב-יונה-כלב", מתוך גיליון 15 במאי 1933 של Time, דיווח על ההיסטוריה של לי וכולל את התשובה של לי לסוד החיים הארוכים:
שמור על לב שקט, שב כמו צב, לך בזריזות כמו יונה ושן כמו כלב.
מאמר ב-Evening Independent טוען כי אריכות ימיו של לי נבעה מהתנסותו בצמחי מרפא בתפקידו כרוקח, ובגילויו בהרי יונאן של עשבי תיבול אשר "מונעים את פגעי הזיקנה", אותם הוא המשיך להשתמש בהם לאורך כל חייו.
ראו גם

מיתוסים של אריכות ימים
תביעות אריכות ימים
האנשים המבוגרים ביותר שלא אומת גילם
ג'ירואמון קימורה - בן מאה יפני והאיש המאומת המבוגר ביותר
הערות שוליים

↑  "史上第一長壽！256歲的李青雲 長壽秘訣只有一個字". Likenews.tw. אורכב מ-המקור ב-31 בדצמבר 2014. נבדק ב-10 במרץ 2015. {{cite web}}:  (עזרה)
↑  "256歲娶24妻 李慶遠長壽秘訣公開 | 即時新聞 | 蘋果日報". Apple Daily (בסינית). Taiwan. 27 בספטמבר 2013. נבדק ב-10 במרץ 2015. {{cite web}}:  (עזרה)
1 2 3  Young Robert D.; Desjardins Bertrand; McLaughlin Kirsten; Poulain Michel; Perls Thomas T. (2010). "Typologies of Extreme Longevity". Current Gerontology and Geriatrics Research. 2010: 8. doi:10.1155/2010/423087. PMC 3062986. PMID 21461047.
↑  "Li Ching-Yuen: 256-Year-Old Man?". 28 בפברואר 2013. {{cite web}}:  (עזרה)
↑  Castleman, Michael; Saul Hendler, Sheldon (1991). The healing herbs: the ultimate guide to the curative power of nature's medicines. Rodale Press. p. 206. ISBN 978-0-87857-934-1.
1 2 3 4  "Li Ching-Yun Dead". The New York Times. 6 במאי 1933. {{cite news}}:  (עזרה)
↑  Yang, Sen. A Factual Account of the 250 Year-Old Good-Luck Man. Taipei, TW: Chinese and Foreign Literature Storehouse.
1 2 3 4 5 6 7  Sen, Yang; Olson, Stuart Alve (2014). The Immortal: True Accounts of the 250-Year-Old Man, Li Qingyun. Valley Spirit Arts. p. xvi-xix. ISBN 978-1-889633-34-3.
↑  Ettington, Martin K. (2008). Immortality: A History and How to Guide: Or How to Live to 150 Years and Beyond. Martin Ettington. p. 43. ISBN 978-1-4404-6493-5.
↑  Liu, Da (1983). Taoist Health Exercise Book. Putnam.
1 2  "Tortoise-Pigeon-Dog". Time. 15 במאי 2012. אורכב מ-המקור ב-10 במרץ 2007. {{cite news}}:  (עזרה)
↑  Miami Herald (12 באוקטובר 1929). "Living forever". The Evening Independent. {{cite news}}:  (עזרה)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לי צ'ינג-יו'ן".
המועצה המחוקקת של מערב בנגל

| --- | --- |
 מדינה:  מערב בנגל
 סוג:  וידהאן פרישד, בית עליון
 היסטוריה
 תקופת הפעילות:  1937 – 1 באוגוסט 1969 (כ־32 שנים)
 הרכב
 מספר מושבים:  75 (ערב ביטולו)
 
המועצה המחוקקת של מערב בנגל (בבנגלית: পশ্চিমবঙ্গ বিধান পরিষদ; באנגלית: West Bengal Legislative Council) הייתה הבית העליון של בית המחוקקים המדינתי של מערב בנגל.
היסטוריה

המועצה המחוקקת הראשונה בנשיאות בנגל של הראג' הבריטי הוקם ב-1861, כגוף בן 12 מחוקקים ממונים. ב-1892 הוגדל מספר חבריה ל-20, שבעה מתוכם נבחרים. ב-1909 הוגדל המספר ל-50 מחוקקים, וב-1919 הועלה ל-125.
ב-1935 חוקק הפרלמנט הבריטי את חוק ממשלת הודו, 1935, שהורה על הקמת בתי מחוקקים בכלל מחוזות הודו הבריטית. החוק קבע כי בבנגל יהיו שני בתי מחוקקים, וכי הבית העליון יהיה המועצה המחוקקת, בו יהיו בין 63 ו-65 חברים, ובכל שנה שלישית יתקיימו בחירות לשליש מחברי הבית.
עם עצמאות הודו באפריל 1947 חולקה בנגל למזרח בנגל (מזרח פקיסטן) המוסלמית שנכללה בפקיסטן ומערב בנגל שהייתה להודו, התפזרה המועצה המחוקקת, בעוד האספה המחוקקת התפלגה בין שתי המדינות.
בחוקת הודו שנכנסה לתוקף ב-26 בינואר 1950 נקבע כי במערב בנגל יהיה בית מחוקקים דו-ביתי, בן 51 חברים בבית העליון. המועצה התכנסה לראשונה ביולי 1952.
ב-1957, לאחר שנכנס לתוקף תיקון לחוקת הודו שאפשר למועצות המחוקקות להיות עד שליש מגודל האספה המחוקקת במקום רבע, הוגדלה המועצה הוגדלה ל-75 חברים.
במרץ 1969 העבירה האספה חוק שביטל את הבית העליון, והפרלמנט ההודי אישר את החוק, והבית העליון בוטל באוגוסט 1969. ההחלטה לפזר את הבית העליון קודמה בידי המפלגה הקומוניסטית של הודו (מרקסיסטית) לאחר שפוזרה ממשלת המפלגה שהוקמה ב-1967 והקמת ממשלה שקיבלה את אימון הבית העליון, בו החזיק הקונגרס הלאומי ההודי, בלבד.
במצע הבחירות של הטרינמול קונגרס בבחירות במערב בנגל ב-2021 הבטיחה המפלגה להקים מחדש את הבית העליון. במאי 2021 העבירה האספה המחוקקת שבליטת המפלגה חוק לכינון מחדש של הבית העליון. ההחלטה טעונה אישור מהפרלמנט ההודי, בו שולטת מפלגת העם ההודית, שהודיעה כי היא מתנגדת להקמת בית עליון במדינה.
הערות שוליים

↑  Government of India Act 1935, Chapter  III: The Provincial Legislature
1 2  Cehpter IV: Composntion of the Lagilative Bodies, Report on the Second General Elections in India, 1957, New Dlehi: Election Commussuon of India, עמ' 16–18
↑  Amiya Kumar Chaudhuri, “Control, Politics and Perspective of a State Legislature”, The Indian Journal of Political Science vol. 54, no. 1, 1993, עמ' 86–107‏, JSTOR 41855642
↑  The Legislative Councils Act, 1957, s. 11
↑  The West Bengal legislative council (abolition) Act,1969
↑  Chakshu Roy, Bengal wants Upper House back : how states have Councils, PRS legislative research, ‏May 20, 2021
↑  All India Trinamool Congress Manifesto 2021, טרינמול קונגרס
↑  Suryagni Roy, Bengal assembly passes resolution to create legislative council, BJP says will oppose it in Parliament, India Today, ‏6 ביולי 2021
סמנתה ג'ייד

| --- | --- |

 לידה:  18 באפריל 1987 (בת 37) פרת', אוסטרליה 
 שם לידה:  סמנתה ג'ייד גיבס
 שם במה:  Samantha Jade 
 מוקד פעילות:  אוסטרליה 
 תקופת הפעילות:  מ-2002 
 מקום לימודים:  Hampton Senior High School 
 סוגה:  מוזיקת פופ 
 שפה מועדפת:  אנגלית 
 חברת תקליטים:  ג'ייב רקורדס 
 אתר רשמי
 פרופיל ב-IMDb
 
סמנתה ג'ייד גיבס (באנגלית: Samantha Jade Gibbs; נולדה ב-18 באפריל 1987), המוכרת בשם הבמה סמנתה ג'ייד (Samantha Jade), היא זמרת-יוצרת ושחקנית אוסטרלית.
ראשית חייה

ג'ייד נולדה בפרת', אוסטרליה המערבית, אוסטרליה ב-18 באפריל 1987 להוריה, קוויין גיבס וג'קלין דינס גיבס. כשהייתה בת 9, ג'ייד התחילה לדגמן. כשהייתה בגיל 9, היא זכתה בתוכנית כישרונות מקומית לאחר ששרה את השיר "Amazing Grace". היא למדה בבית הספר היסודי הקתולי גוד שפרד, ובבית הספר התיכון המפטון.
קריירה > 2002–2010: תחילת הקריירה

ב-2002, חברתה של ג'ייד שלחה הדגמה של ג'ייד למפיק מוזיקלי בלוס אנג'לס, קליפורניה, ארצות הברית. בשנה שלאחר מכן, היא ומשפחתה עברו לגור בלוס אנג'לס. ב-2004, היא הוחתמה אצל חברת התקליטים האמריקאית ג'ייב רקורדס והחלה להקליט מספר סינגלים. באותה שנה, השיר שכתבה, "Secret Love", הוקלט על ידי ג'וג'ו לפסקול הסרט תפוס ת'כריש.
ב-2006, ג'ייד הקליטה את השיר "Step Up" לסרט הריקוד סטפ אפ. השיר נכתב על ידי דיאן וורן והופק על ידי הראפר וייקליף ז'אן. הסינגל הגיע, בשיאו, למקום ה-92 במצעד שירי הפופ של בילבורד. ב-2007, הוציאה ג'ייד את הסינגל "Turn Around". הוא נשלח לרדיו המיינסטרים בארצות הברית ב-14 באוגוסט 2007, כסינגל הראשי של אלבום האולפן My Name is Samantha Jade‏. עם יציאתו הראשוני של הסינגל, "Turn Around" הגיע, בשיאו, למקום ה-83 במצעדי ה-ARIA‏. עם זכייתה של ג'ייד בעונה הרביעית של The X Factor (אנ') ב-2012, השיר הגיע, בשיאו, למקום ה-53 במצעד. לאחר שלוש שנים עם חברת התקליטים, האלבום My Name is Samantha Jade מעולם לא יצא. ב-2007, ג'ייד הייתה אחת מהכותבים ואחת מזמרי הרקע של השיר "Positivity" של אשלי טיסדייל. בשנה שלאחר מכן, ג'ייד הייתה אחת מהכותבים ואחת מזמרי הרקע של השיר "Can't Walk Away" של טיפאני אוונס (אנ').
מאוחר יותר, ג'ייד עזבה את חברת התקליטים ג'ייב רקורדס. היא ניסתה להמשיך לעבוד על מוזיקה באופן עצמאי עם חברת התקליטים האמריקאית אפיניטי ווסט אנטרטיינמנט. בהמשך, היא הקליטה את האלבום השנוי במחלוקת, The Golden Touch, שיצא רק בדצמבר 2012‏. ב-2010, ג'ייד הופיעה לראשונה כשחקנית בסרט הדרמה האמריקאי Beneath the Blue (אנ') בתפקיד קיטה.‏ ב-2011, היא הקליטה, יחד עם דייוויד גטה ולאידבק לוק (אנ'), את השיר "I Need You Now", שהופיע מאוחר יותר כרצועת בונוס באייטונס של אלבום האולפן הרביעי של דייוויד גטה, One Love.‏ ביולי 2009, היא הוציאה את הסינגל השלישי שלה, "Secret". הווידאו קליפ הרשמי של הסינגל הסינגל בוים על ידי ולארי באביין. ב-2010, ג'ייד עברה להתגורר בפרת' והחלה לעבוד במפעל הכרייה של אביה כסופרת מלאי.
קריירה > 2013–2016: INXS: Never Tear Us Apart‏, Nine ו-Home and Away

בינואר 2013, ג'ייד השתתפה בסיבוב ההופעות של ה-X Factor Live שהקתיים ברחבי אוסטרליה. ב-28 ביוני 2013, היא הוציאה את הסינגל "Firestarter"‏. הסינגל, הגיע, בשיאו, למקום התשיעי במצעדי ה-ARIA, וזכה בתואר פלטינה, עם מכירות של לפחות 70,000 עותקים. ב-24 באוגוסט 2013, ג'ייד הופיעה באינדונזיה עבור יום השנה ה-24 של RCTI (אנ'), בתוכנית הטלוויזיה X Factor Around the World (אנ'), יחד עם The Collective (אנ'), ג'מיין (אנ'), מלאני אמרו, נוביטה דווי (אנ') ופטין שידקיה (אנ')‏. באוגוסט 2021, במהלך תוכנית החיה הראשונה של העונה החמישית של The X Factor, ג'ייד ביצעה את הסינגל "Firestarter"‏. במהלך הופעתה ב-The X Factor, נודע כי ג'ייד עובדת על אלבומה השני. ב-2013, נודע כי היא זכתה ב-"סרטון הטוב ביותר" עבור הסינגל "Firestarter", והייתה מועמדת לזכות בשיר השנה עבור הסינגל "What You've Done to Me" בטקס פרסי ARIA‏. ב-15 בנובמבר 2013, היא הוציאה את הסינגל "Soldier". הסינגל הגיע, בשיאו, למקום ה-17 במצעדי ה-ARIA, וזכה בתואר פלטינה, עם מכירות של לפחות 70,000 עותקים.
ב-24 בינואר 2014, היא הוציאה, בשיתוף פעולה עם דאמי אים, ג'סיקה מאובוי, Justice Crew (אנ'), נת'ניאל ויליאמס (אנ') וטיילור הנדרסון (אנ'), גרסת כיסוי לשיר "I Am Australian", לכבוד חגיגות יום אוסטרליה. השיר הגיע, בשיאו למקום ה-51 במצעד הסינגלים של ARIA.‏ בהמשך השנה, היא גילמה את קיילי מינוג במיני-סדרה האוסטרלית, INXS: Never Tear Us Apart (אנ'). בשל התפקיד, היא הייתה מועמדת בקטגוריית הכישרון החדש הפופולרי ביותר בפרסי לוגי (אנ')‏. ב-11 באפריל 2014, היא הוציאה את הסינגל "Up!".‏ הסינגל הגיע, בשיאו, למקום ה-18 במצעדי ה-ARIA, וזכה בתואר זהב, עם מכירות של לפחות 35,000 עותקים. ב-3 בספטמבר 2014, הופיעה ג'ייד בלוס אנג'לס במסגרת סיבוב ההופעות העולמי של נובה. ב-18 בנובמבר 2014, היא הוציאה את הסינגל "Sweet Talk".‏ הסינגל הגיע, בשיאו, למקום ה-38 במצעדי ה-ARIA, וזכה בתואר זהב, עם מכירות של לפחות 35,000 עותקים.
בפברואר 2015, ג'ייד הופיעה כמופע חימום בסיבוב ההופעות On the Road Again Tour של ואן דיירקשן. ב-17 ביולי 2015, היא הוציאה, בשיתוף פעולה עם הראפר האמריקאי, פיטבול, את הסינגל "Shake That".‏ ב-5 בספטמבר 2015, נודע כי ג'ייד הצטרפה לקאסט של אופרת הסבון הוותיקה, קרוב רחוק בתור איסלה שולץ', כאשר הופעתה הראשונה בסדרה היה בפרק ששודר ב-3 במרץ 2016.
ב-20 בנובמבר 2015, היא הוציאה את אלבום האולפן השני שלה, Nine.‏ האלבום הגיע, בשיאו, למקום ה-11 במצעד האלבומים האוסטרלי.
ב-20 בינואר 2016, היא הוציאה, בשיתוף עם נת'ניאל ויליאמס (אנ'), את המיני-אלבום הראשון שלה, Fusions, Vol. 2. במרץ 2016, ג'ייד הודיעה שהיא עובדת על אלבום האולפן השלישי שלה. ב-2016, נודע כי ג'ייד לוהקה לתפקיד טרייסי טיילר במיני סדרה House of Bond‏.
ב-26 בפברואר 2016, היא הוציאה את הסינגל "Always".‏ הסינגל הגיע, בשיאו, למקום ה-28 במצעדי ה-ARIA, וזכה בתואר זהב, עם מכירות של לפחות 35,000 עותקים.
ב-4 בנובמבר 2016, היא הוציאה, בשיתוף פעולה עם סיירוס וילאנובה (אנ'), את הסינגל "Hurt Anymore".‏ הסינגל הגיע, בשיאו, למקום ה-45 במצעדי ה-ARIA.‏
קריירה > 2017–2018: Best of My Love ו-The Magic of Christmas

בתחילת 2017, ג'ייד הופיעה כמופע חימום לסיבוב ההופעות Stories - Laughter - Music Tour של Boyzlife בבריטניה. ב-6 במרץ 2017, היא הוציאה את הליין הקוסמטי הראשון שלה, "Samantha Jade for Models Prefer". ב-26 במאי 2017, היא הוציאה את הסינגל "Circles on the Water".‏
ב-20 באפריל 2018, היא הוציאה את אלבום האולפן השלישי שלה, Best of My Love. האלבום הגיע, בשיאו, למקום השישי במצעד האלבומים האוסטרלי.
ב-2 בנובמבר 2018, היא הוציאה את אלבום האולפן הרביעי שלה, The Magic of Christmas‏. האלבום הגיע, בשיאו, למקום ה-20 במצעד האלבומים האוסטרלי.